OpenLLM-France/wikimedia huggingface dataset:
# Thailandiako golkoa

Thailandiako golkoa edo Siamgo golkoa Hegoaldeko Txinako Itsasoaren iparraldeko muga da (Ozeano Barean) eta Malaysia, Thailandia, Kanbodia eta Vietnam inguratuta dago. Golkoaren iparraldeko aldean Chao Phraya ibaiaren ahoa dago. 320.000 km² area du.
Thailandiako Golkoa ez da oso sakona, batez besteko sakonera 45 metrokoa da eta ez du 80 metro baino sakonera handiagorik.
Bero tropikalaren eraginez, Golkoan koralezko uharri ugari ditu eta hauek turismoa erakartzen diote. Lekurik ospetsuena Ko Samui uhartea da, Thailandiako Surat Thani probintzian.
Turismoak ez ezik han dagoen petrolioak eta gasak inguruko ekonomia bultzatzen dute.

## Erreferentziak

* ↑ Euskaltzaindia. (2012-06-29). 171. araua: Asiako toponimia. (Noiz kontsultatua: 2013-02-11).

## Kanpo estekak

* Datuak: Q131217
* Multimedia: Gulf of Thailand / Q131217
# Thailandiako historia

Tailandiako historia taien migrazioarekin hasi zen, jatorrizko Txina hegoaldetik Asia hego-ekialdera iritsi zirenean X. mende inguruan. Hauek baino lehenago Mon, Khmer eta Malay erresumek agindu zuten lurraldean. Taiek estatuak sortu zituzten, lehenik Sukhothai eta gero Ayutthaya Erresuma. Estatu hauek haien artean borrokatu zuten eta atzerriko mehatxupean bizi ziren, batez ere Khmer Inperioarena eta birmaniar eta vietnamdarrena. XIX eta XX. mendeetan Europako estatu kolonialek ere agintea bereganatzen saiatu ziren, baina burujabetza mantendu zuen. Monarkia absolutua 1932an amaitu ondoren, Thailandia militarren aginpean izan ziren, 1973an demokrazia ezarri zen arte.

## Sukhothai eta Ayutthaya

Lehenengo siamdar/tai estatutzat Sukhothai Erresuma budista jotzen da, 1238an sortua, Khmer Inperioaren gainbeheraren ostekoa. Mende bat geroago, Sukhotahi itzalpean geratu zen Ayutthaya siamdar erresumak agintea hartu zuenean. 1431an, Ayutthayak Angkor arpilatu zuenean, Khmer gortearen gehiengoa hartu zuen, bertako kultura hinduismoa, ohiturak eta errituak bereganatuz.

## Thornburi eta Bangkok garaia

Ayuthaya 1767an erori ondoren, Thonburi izan zen Tailandiako hiriburua epe labur batean, Taksin Handiaren erregealdian. 1782an, estatu kolpe baten ondorioz, oraingo Ratthanakosin aroa hasi zen eta Bangkok hiriburu ezarri, Chakri dinastia hasiz Rama I.a Handiaren erregetzarekin.
Europarrak XVI. mendean hasi ziren Tailandiara joaten eta interesa pizten. Hala ere, Tailandia Asia hego-ekialdeko herrialde bakarra izan da Europako estatuek kolonizatu ez dutena. Horrela izan zen batez ere XIX. mendean Tailandiak agintari trebeak eduki zituelako, Frantziar Indotxinaren eta Britainiar Inperioaren arteko lehia kudeatzen jakin baitzuten. Horrela, tarteko estatu izan zen, bi estatu kolonizatzaileen desirak indargetuz. Hala ere, Mendebaldearen eraginak hainbat erreforma eginarazi zuen XIX. mendean zehar, britainiarren merkataritza interesei men eginez. Horrela galdu zituen hegoaldeko hiru probintziak, gerora Malaysia iparraldeko hiru estatu bihurtuko zirenak.

## Diktadura eta demokrazia

1932an, odolisuri gabeko iraultza batek monarkia konstituzionala ezarri zen. Bigarren Mundu Gerran Tailandia Japoniaren aliatua izan zen, nahi eta gerra ostean Estatu Batuen aliatu bihurtu. Hurrengo urteetan hainbat estatu kolpe izan zituen, 1980ko hamarkadatik aurrera demokraziaruntz bideratuz.
2015eko urtarrilaren 23an, Yingluck Shinawatra Thailandiako lehen ministro ohia inhabilitatuta geratu zen.

## Ikus, gainera

* Thailandia
* Kanputxeako historia

## Erreferentziak

* ↑ «Thailandiako lehen ministro ohia, inhabilitatuta», Berria, 2015-01-24

## Kanpo estekak

* Datuak: Q379391
* Multimedia: History of Thailand / Q379391
# Thailandiar baht

Thailandiar bahta (thailandieraz: บาท), Thailandiako erabilera legaleko dirua da. THB laburdura edo ฿ ikurra erabiltzen dira. 100 satang (สตางค์) bere frakzioa da.

## Erreferentziak

* ↑ Berria. Thailandia. in: Estilo Liburua..

## Kanpo estekak

* Datuak: Q177882
* Multimedia: Money of Thailand / Q177882
# Thailandiar eguzki egutegia

Thailandiar eguzki egutegia edo Suriyakati (thailandieraz: สุริยคติ) Chulalongkorn erregeak 1888an ezarri zuen, gregoriotar egutegiaren tailandiar bertsioa izateko. Nahiz eta Thailandiar ilargi egutegia tradizionala izan, egun herrialdeko egutegi ofiziala da.

## Egunak

Egunak :
| Euskaraz | Thailandieraz | Transkripzioa | Kolorra | Sanskritoz | Planeta |
| Igandea | วันอาทิตย์ | wan athit | Gorri | Aditya | Eguzki |
| Astelehena | วันจันทร์ | wan jan | Hori | Chandra | Ilargi |
| Asteartea | วันอังคาร | wan angkhan | Arrosa | Angaraka | Marte |
| Asteazkena | วันพุธ | wan phut | Berde | Budha | Merkurio |
| Osteguna | วันพฤหัสบดี | wan pharuehat (sabodi) | Laranja | Brihaspati | Jupiter |
| Ostirala | วันศุกร์ | wan suk | Urdin | Shukra | Artizarra |
| Larunbata | วันเสาร์ | wan sao | More | Shani | Saturno |

## Kanpo estekak

* Datuak: Q1130398
* Multimedia: ปฏิทินสุริยคติไทย / Q1130398
# Thailandiako futbol selekzio nazionala

Thailandiako futbol selekzio nazionala (Thailandiera: ฟุตบอลทีมชาติไทย) Thailandia ordezkatzen du nazioarteko senior futbolean eta Thailandiako Futbol Elkarteak kontrolatzen du.
Eskualdeko lehiaketan, Thailandia Hego-ekialdeko Asiako futbol talderik arrakastatsuena da ASEAN Txapelketako zazpi garaikurrekin eta Asiako Hego-ekialdeko Jokoetako senior mailako bederatzi urrezko dominarekin, Asiako hego-ekialdeko edozein herrialdetan gehien. Maila altuagoetan, Thailandiak hirugarren postua lortu zuen 1972ko AFC Asiako Kopan anfitrioi izan zenean, eta zazpi partida izan ditu orain arte AFC Asiako Kopan. Gainera, taldeak 1990 eta 1998ko Asiako Jokoetan laugarren postua lortu zuen eta bi aldiz parte hartu zuen Udako Olinpiar Jokoetan. Hala ere, Thailandiak ezin izan ditu lorpen handiagoak lortu errekor kontinental eta globaletan. Taldeak 2007an lortu zuen lehen garaipena AFC Asiako Kopan eta 47 urte itxaron behar izan zituen 2019an azkenik multzoen fasetik ateratzeko. Thailandia ere birritan pasa zen Munduko Kopako sailkapeneko azken fasera, 2002an eta 2018an, baina huts egin zuen. FIFA Munduko Kopara sailkatzeko.

## Palmaresa
### Munduko Futbol Txapelketa

* Ez zen sailkatu

### Asiako Futbol Kopa

* Txapeldun (0)
* Finalista (0)
* Hirugarrena (1): 1972

### ASEAN Txapelketa

* Txapeldun (7): 1996, 2000, 2002, 2014, 2016, 2020 eta 2022
* Finalista (3): 2007, 2008 eta 2012
* Hirugarrena (1): 2016

## Kanpo estekak

* Football Association of Thailand
* Thailand FIFA profile
* Thailand AFC profile
* Datuak: Q239549
* Multimedia: Thailand national football team / Q239549
# Thailandiako armarria

Thailandiako armarria (tailandieraz ตราแผ่นดินของไทย) Garuda arranoaren irudikapenak osatzen du. Phya Krut edo Errege Garuda deitua da. Herrialdeko ikurra izateaz gain Tailandiako erregearen eta errege familiako beste kide batzuen ikurra ere bada.
Garuda irudi mitiko bat da hinduismoan eta budismoan. Tailandiako armarrian eta errege familiako kideen zutoihaletan koroa bat daraman kolore gorriko izaki bat bezala irudikatua agertzen da. Gizakiaren aurrealde eta besoak eta hegazti luma eta hankak ditu.

## Kanpo estekak

* Phya Khrut edo Errege Garudari buruzko informazioa (Ingelesez)
* Datuak: Q188053
* Multimedia: Coats of arms of Thailand / Q188053
# The Best Years of Our Lives

The Best Years of Our Lives (euskaraz Gure Bizitzetako Urterik Onenak) 1946ko William Wyler estatubatuar zinema zuzendariak zuzendutako drama filma bat da. MacKinlay Kantor idazlearen Glory for Me (Loria Niretzat) eleberrian oinarritua dago.
Bederatzi Oscar Sarietarako izendapenak jaso eta zortzi irabazi zituen: Ohorezko Oscar Saria (Harold Russell), Film onenaren Oscar Saria, Zuzendari onenaren Oscar Saria (William Wyler), Gizonezko aktore onenaren Oscar Saria (Fredric March), Gizonezko bigarren aktore onenaren Oscar Saria (Harold Russell), Egokitutako gidoi onenaren Oscar Saria (Robert E. Sherwood), Muntatze onenaren Oscar Saria (Daniel Mandell) eta Jatorrizko soinu banda onenaren Oscar Saria (Hugo Friedhofer). Film onenaren Urrezko Globo Saria - Drama eta Filma onenaren BAFTA Saria ere irabazi zituen.

## Argumentua

Oharra: Atal honek istorio osoa edo amaiera argitzen du.
1945. urtea, Bigarren Mundu Gerra amaitu berri da. Patuaren ondorioz, Boone City izeneko jaioterri berdinera doazen hiru soldadu B-25 hegazkinean elkartuko ditu: Al Stephenson sarjentua (Fredric March), Fred Derry kapitaina (Dana Andrews) eta Homer Parrish ofiziala (Harold Russell). Denak etxera itzultzeko gogo biziz daude, baina gerra osteko bizimodu arrunt eta egunerokotasunera zer moduz ohituko diren kezkatzen ditu.

## Aktoreak

* Myrna Loy: Milly Stephenson
* Fredric March: Al Stephenson sarjentua
* Dana Andrews: Fred Derry kapitaina
* Teresa Wright: Peggy Stephenson
* Virginia Mayo: Marie Derry
* Cathy O'Donnell: Wilma Cameron
* Hoagy Carmichael: Osaba Butch
* Harold Russell: Homer Parrish ofiziala
* Gladys George as Hortense Derry
* Roman Bohnen: Pat Derry
* Ray Collins: Milton jauna
* Minna Gombell: Parrish jauna
* Walter Baldwin: Parrish jauna
* Steve Cochran: Cliff jauna
* Dorothy Adams: Cameron andrea
* Don Beddoe: Cameron jauna
* Marlene Aames: Luella Parrish
* Charles Halton: Prew
* Ray Teal: Mollett jauna
* Howland Chamberlain: Thorpe
* Dean White: Novak
* Erskine Sanford: Bullard
* Michael Hall: Rob Stephenson
* Victor Cutler: Woody

## Iruditegia

* Mirna Loy
* Dana Andrews
* Teresa Wright
* Virginia Mayo
* Hoagy Carmichael
* Fredric March

## Kanpo estekak

* The Beast Years of Our Lives filmaren trailer edo iragarkia ikusgai. Youtube.com (Ingelesez)
* The Best Years of Our Lives filmaren IMDBko fitxa irakurgai (Ingelesez)
* Datuak: Q645094
* Multimedia: The Best Years of Our Lives / Q645094
# The Best of Kiss, Volume 3: The Millennium Collection

The Best of Kiss, Volume 3: The Millennium Collection Kissen 1990. hamarkadako abestiak soilik biltzen dituen lehen arrakasta diskoa da.
Jatorrian urrian kaleratzeko bazen ere, azkenean 2006ko azaroaren 21ean argitaratu zuten.

## Langileak

* Paul Stanley - Ahotsa, Gitarra nagusia eta Gitarra erritmikoa
* Gene Simmons - Baxua, Ahotsa, Koruak
* Bruce Kulick - Gitarra nagusia eta erritmikoa, Koruak
* Eric Singer - Bateria, Koruak
* Eric Carr - Koruak (1, 2 abestietan)
* Ace Frehley - Ahotsa, Gitarra nagusia eta erritmikoa (10 abestian)
* Peter Criss - Bateria (10 abestian)
* Steve Ferrone - Bateria (12 abestian)
* Kevin Valentine - Bateria (9, 11 abestietan)

## Kanpo estekak

* Datuak: Q2719843
# The Best Little Whorehouse in Texas (filma)

The Best Little Whorehouse in Texas (euskaraz Texasko Putetxe Txiki Handiena), 1982ko Colin Higgins australiar-estatubatuar zinema zuzendariaren komedia musikal film bat da. Broadwayko 1978ko izenburu berdineko musikalean oinarritua dago. Dolly Parton, Burt Reynolds, Jim Nabors, Charles Durning, Dom DeLuise, Noah Beery Jr., Robert Mandan, Lois Nettleton, Theresa Merritt, Barry Corbin, Mary Jo Catlett eta Mary Louise Wilson aktoreek antzeztu zuten.
Taldeko gizonezko aktore onenaren Oscar Sariaren izendapena jaso zuen (Charles Durning).

## Argumentua

Oharra: Atal honek istorio osoa edo amaiera argitzen du.
AEB, Texas, Chicken Ranch (Oilasko Arrantxoa) estatu osoko putetxe ospetsu eta bisitatuena arriskuan dago, Mona Stangley (Dolly Parton) putetxearen jabea da. 1910ean irekia, texastar lau belaunaldie zerbitzu eman die, baina Melvin P. Thorpe (Dom DeLuise) telebista aurkezleak negozioa inmorala delako iritziz nola edo hala itxiarazi behar duela erabakio du. Gatazka honen erdian Ed Earl Dodd (Burt Reynolds) herriko sheriffa dago. Herriko biztanleek putetxea irekia segitzea nahi dute, gainera Ed sheriffa Monaren mutilaguna ere bada.

## Aktoreak

* Burt Reynolds: Ed Earl Dodd sheriffa
* Dolly Parton: Mona Stangley
* Dom DeLuise: Melvin P. Thorpe
* Charles Durning: Gobernadorea
* Theresa Merritt: Jewel
* Jim Nabors: Fred udaltzaina
* Lois Nettleton: Dulcie Mae
* Noah Beery Jr.: Edsel
* Robert Mandan: Charles Wingwood senataria
* Barry Corbin: C.J.
* Mary Jo Catlett: Rita Crowell
* Mary Louise Wilson: Modene andereinoa
* Howard K. Smith: Bere burua antzeztuz
* Donald F. Colson: Jeff Gerald
* Helen Kleeb: Dora
* Mickey Jones: Henry
* Bobby Fite: Dulcie Maeren semea
* Paula Shaw: Wulla Jean
* Kenneth White: Jack Roy sheriffa
* Ted Gehring: Chapman sheriffa
* Verne Lundquist: Amerikar futbol aurkezlea
* Lee Grosscup: Amerikar futbol jokalari beltza
* Alice Drummond: Gobernadorearen idazkaria
* Terri Treas: Taddy-Jo, Chicken Ranch putetxeko neska
* Randy Bennett: Mutila
* Andrea Pike: Shy, Chicken Ranch putetxeko neska (hitz egindako eszenak ezabatuak)
* Valerie Leigh Bixler: Angel, Chicken Ranch putetxeko neska (hitz egindako eszenak ezabatuak)

## Kanpo estekak

* Datuak: Q2298633
# Tamins

Tamins Suitzako udalerria da. Grisonia kantonamenduan dago, Imboden barrutia barrutian. 2014an 1,217 biztanle zituen 40,74 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q64740
* Multimedia: Tamins / Q64740
Bonaduz Domat/Ems Pfäfers Trin Felsberg
# Tamin

Tamin armiarma Araneomorphae generoa da, Miturgidae familiakoa. Sarawaken eta Sulawesian aurkitzen da.

## Espezieak

The World Spider Catalog 12.0ren arabera:
* Tamin pseudodrassus Deeleman-Reinhold, 2001
* Tamin simoni Deeleman-Reinhold, 2001

## Erreferentziak

* ↑ Platnick, 2011: The world spider catalog (American Museum of Natural History).

## Kanpo estekak

* (Ingelesez):ION.
* Datuak: Q3514824
* Espezieak: Tamin
# Tamil Nadu

Tamil Nadu (tamileraz: தமிழ்நாடு, /t̪ɐmɨɻ n̪aːɽɯ/, "Tamilen herria") Indiako hegoaldeko estatua da, tamil herriaren aberria dena.

## Geografia

Tamil Nadu Indiako azpikontinentearen hegoaldeko muturrean dago, Puducherry (Pondicherry), Kerala, Karnataka eta Andhra Pradesh estatuek mugatua. Iparraldean Ekialdeko Ghat mendiak, mendebaldean Nilgiri, Anamalai muinoak eta Palakkad, ekialdean Bengalako golkoa, hego-ekialdean Mannarko golkoa eta Palkeko itsasartea eta hegoaldean Indiako ozeanoa ditu.

## Banaketa administratiboa

Tamil Naduk 32 barrutitan banatuta dago. Hona hemen:
| Chennai Coimbatore Cuddalore Dharmapuri Dindigul Erode Kanchipuram Kanyakumari Karur Krishnagiri Madurai Nagapattinam Namakkal Perambalur Pudukkottai Ramanathapuram | Salem Sivagangai Thanjavur The Nilgiris Theni Thoothukudi Tiruchirapalli Tirunelveli Tiruvallur Tiruvannamalai Tiruvarur Vellore Viluppuram Virudhunagar Ariyalur Tirupur |

## Kanpo estekak

* Estatuko webgune ofiziala
* Datuak: Q1445
* Multimedia: Tamil Nadu / Q1445
# Tamilerazko Wikipedia

Tamilerazko Wikipedia Wikipediaren tamilerazko edizioa da. 2003ko irailean jarri zen abian, eta 2009ko urriaren hasieran 19.400 artikulu zituen eta Wikipedien zerrendan 69.a zen.

## Kanpo estekak

* Tamilerazko Wikipedia
* Datuak: Q844491
* Multimedia: Tamil Wikipedia / Q844491
# Tamim al-Barghouti

Tamim Barghouti (arabieraz, تميم البرغوثي) (Kairo, 1977ko ekainaren 13a) poeta eta idazle egiptoar-palestinarra da.

## Biografia

Tamim al-Barghouti Mourid Barghouti poeta palestinarraren eta Radwa Ashour nobelagile eta akademiko egiptoarraren semea da.
Arte Politikoetako lizentziatua da Kairoko Unibertsitatean (1999) eta Nazioarteko Harremanetako espezialitatea egin zuen Kairoko Unibertsitate Amerikarrean (2001). Zientzia Politikoak ikasi zituen Bostongo Unibertsitatean, 2004an. Eta 2005ean Kairoko Unibertsitate Amerikarreko irakasle postua atera zuen.
18 urterekin argitaratu zuen bere lehenbiziko poema. 1999an, 22 urte zituela, Palestinara itzuli zen aurrenekoz, eta han plazaratu zuen bere lehen poema bilduma, Mijana. Arabiera estandarrean ez ezik Egiptoko eta Palestinako arabieraz ere idazten du.
Identitateari eta historia arabiarrari buruzko idazlan ugariren egile da, eta bereziki egunkarietan argitaratu ditu lanak. Zenbait poesia-bilduma ere plazaratu ditu, eta saiakerak, teoria politikokoak eta Ekialde Hurbileko historiari buruzkoak.
Nazio Batuen Erakundearentzat egin du lan eta irakasle gonbidatua izan da Georgetowneko Unibertsitateko Center for Contemporary Arab Studies zentroan.
Oso ezaguna da herrialde arabiarretan eta bere poemak irakurtzeko ekitaldi jendetsuak egin ditu herrialde horietako askotan (Egipto, Palestina, Libano, Jordania, Maroko, Oman, Sudan...), adin guztietako entzuleen aurrean.

## Erreferentziak

* 1 2 3 (Ingelesez) Jenkins, Kate Shannon. (2017-09-22). «“Sometimes People Write Poetry with Their Feet”: A Conversation with Tamim Al-Barghouti» The New Yorker ISSN 0028-792X. (Noiz kontsultatua: 2023-11-11).
* ↑ (Nederlanderaz) «Tamim al- Barghouti» www.poetryinternational.com (Noiz kontsultatua: 2023-11-11).
* 1 2 3 (Ingelesez) «Tamim Al Barghouti | Kennedy Center» The Kennedy Center (Noiz kontsultatua: 2023-11-11).
* ↑ (Portugesez) admin. «O egípcio “poeta da revolução” Tamim Al-Barghouti estará na Flip 2013» Paraty: Pousadas, Eventos, Turismo, Gastronomia, Notícias, Informação, Náutica e Muito Mais! (Noiz kontsultatua: 2023-11-11).
* ↑ «In Jerusalem and Other Poems : Written Between 1996-2016 | Seminary Co-op Bookstores» www.semcoop.com (Noiz kontsultatua: 2023-11-11).

## Kanpo estekak

* Fil Quds (Jerusalemen) poema, ingelesez.
* Datuak: Q3029164
* Multimedia: Tamim al-Barghouti / Q3029164
# Tamilera

Tamilera hizkuntza drabidiko bat da, tamil etniakoek (India, Singapur eta Sri Lankan) hitz egiten dutena.
Oso zaharra da, aintzinatiko literatura du.
Morfologiari dagokionez, eranskaria da. Izenek generoak dituzte (hau da, guztiak ataletan banatzen dira): ezaugarri hori oso bakana da hizkuntza eranskarien artean.

## Idazketa

Tamilerak idazketa berezia darabil:
Tamilerazko kontsonanteak :
| Kontsonantea | ISO 15919 | Kategoria | Hotsa |
| க் | k | vallinam | ,,,, |
| ங் | ṅ | mellinam | [ŋ] |
| ச் | c | vallinam | ,,, |
| ஞ் | ñ | mellinam | |
| ட் | ṭ | vallinam | ,, |
| ண் | ṇ | mellinam | |
| த் | t | vallinam | [t̪], [d̪], [ð], [θ] |
| ந் | n | mellinam | |
| ப் | p | vallinam | ,, [β], [ɸ] |
| ம் | m | mellinam | |
| ய் | y | idaiyinam | |
| ர் | r | idaiyinam | |
| ல் | l | idaiyinam | |
| வ் | v | idaiyinam | |
| ழ் | ḻ | idaiyinam | [ɻ] |
| ள் | ḷ | idaiyinam | [ɭ] |
| ற் | ṟ | vallinam | ,, |
| ன் | ṉ | mellinam | |

## Ikus, gainera

* Indiako hizkuntza ofizialen zerrenda

## Erreferentziak

* ↑ 38. araua - Munduko estatu-izenak, herritarren izenak, hizkuntza ofizialak eta hiriburuak. Euskaltzaindia (Noiz kontsultatua: 2011-6-25).
* ↑ 53. araua - Munduko estatuetako hizkuntza ofizialak. Euskaltzaindia (Noiz kontsultatua: 2011-6-25).

## Kanpo estekak

* (Ingelesez) Tamileraz "Ethnologue" webgunean
* Datuak: Q5885
* Multimedia: Tamil language / Q5885
# Tamio Harakawa

Tamio Harakawa (japonieraz: 原川 民雄, 1977ko urriaren 22a - ) Japoniako futbolari ohia da.
Hainbat futbol taldetan jokatu du, esaterako Vissel Kobe.

## Kanpo loturak

* (Japonieraz) J.League Data Site
* Datuak: Q23861718
# Tamim bin Hamad Al Thani

Tamim bin Hamad Al Thani (arabieraz: تميم بن حمد آل ثاني‎; Doha, 1980ko ekainaren 3a) Qatargo emirra da 2013tik.

## Erreferentziak

* ↑ His Highness Sheikh Tamim Bin Hamad Al Thani. diwan.gov.qa.
* Datuak: Q1855372
* Multimedia: Tamim bin Hamad Al Thani / Q1855372
# Swan Valley (Idaho)

Swan Valley Idahoko hiri bat da. Bonneville konderrian kokatua dago. 2010ean 204 biztanle zituen, 298,09 kilometro koadrotan banatuta.

## Ikus, gainera

* Bonneville konderria

## Kanpo estekak

* Datuak: Q1511174
* Multimedia: Swan Valley, Idaho / Q1511174
# Swan Creek udalerria, Fulton konderria (Ohio)

Swan Creek udalerria Ameriketako Estatu Batuetako Ohio estatuko udalerri bat da, Fulton konderrian. Azken zentsuaren arabera 8.555 biztanle zituen, 109.4 milia karratu (283 km$^2$) eremuan.

## Ekonomia

2020ko zentsuaren arabera, Swan Creek udalerriak 3512 etxebizitza zeuden. Per capita diru-sarrerak 34.243 estatubatuar dolar ziren.

## Kanpo estekak

* Datuak: Q7653435
* Multimedia: Swan Creek Township, Fulton County, Ohio / Q7653435
# Swan Hunter

Swan Hunter, lehen Swan Hunter & Wigham Richardson deitua, Tyne eta Wearko Wallsend herriko ingeniaritza eta ontzigintza enpresa da. Konpainia hau XX. mende hasierako ontzirik handienetako batzuen eraikuntzagatik ezaguna da, horien artean RMS Mauretania, Ozeano Atlantikoa zeharkatzen azkarrena izateagatik «Banda Urdina» eman zitzaion itsasontzia, eta RMS Carpathia, RMS Titanicetik bizirik atera zirenak erreskatatu zituena.
Swan, Hunter eta Wigham Richardson ontzigile-familiek 1880ean sortu zuten.

## Erreferentziak

* ↑ (Ingelesez) History of the Atlantic Cable & Submarine Telegraphy - Swan, Hunter & Wigham Richardson, Ltd.. .

## Kanpo estekak

* Datuak: Q2061530
* Multimedia: Swan Hunter / Q2061530
# Swan Lake udalerria, Pocahontas konderria (Iowa)

Swan Lake udalerria Ameriketako Estatu Batuetako Iowa estatuko udalerri bat da, Pocahontas konderrian. Azken zentsuaren arabera 1.445 biztanle zituen.

## Ekonomia

2020ko zentsuaren arabera, Swan Lake udalerriak 685 etxebizitza zeuden. Per capita diru-sarrerak 29.897 estatubatuar dolar ziren.

## Kanpo estekak

* Datuak: Q10822360
# Swan udalerria, Warren konderria (Illinois)

Swan udalerria Ameriketako Estatu Batuetako Illinois estatuko udalerri bat da, Warren konderrian. Azken zentsuaren arabera 248 biztanle zituen, 35.34 milia karratu (91.5 km$^2$) eremuan.

## Ekonomia

2020ko zentsuaren arabera, Swan udalerrian 44 etxebizitza zeuden. Per capita diru-sarrerak 28.717 estatubatuar dolar ziren.

## Kanpo estekak

* Datuak: Q7653526
# Swan Fyahbwoy

Swan Fyahbwoy (Madril, Espainia, 1979ko abenduaren 15a - ) Elan Fernandez-en izen artistikoa da. El chico de fuego ere ezagutzen den artista hau reggae eta dancehall abeslari famatua da Espainia aldean. Horrez gain Madrid Dancehall Club-en aitzindaria da.

## Ibilbide artistikoa

Bere ibilbide artistikoa 2005eko abenduan hasi zen, Nhu Real Shotta bideoarekin, abesti horrek arrakasta handia izan zuen interneten, horregatik 2006an “Ny chance ni try” maketa kaleratu zuen. Interneten eskegi zuen doanik, horren ondorioz, hilabete gutxitan Espainia osoak ezagutu zuen Swan Fyahbwoy.
Hurrengo urteetan, herriz herri ibili zen kontzertuak ematen Espainia osotik zehar 2009rarte. Urte horretan bere lehenengo LPa atera zuen merkatura, Innadiflames delakoa, hain zuzen. Lan hau Mario “Daddy Cobra” Olivaresen laguntzari esker izan zen posible. Disko hau maketa bezala, interneten eskegi zen musu truk ere, baina artistari laguntza ekonomiko eman ziotenenei, CDa formatu fisikoan eurenganatzea lortu zuten, eta, horrez gain, kontzertu baten DVDa ere eman zieten. Bestetik, Innadiflames-en 400.000 deskarga baino gehiago izan dira mundu osoan zehar.
Momentu honetan, abeslaria lanean dabil 2011n aterako den lan batean. Aldi berean, jiran dabil Espainiatik eta gertu Latinoamerikatik.

## Diskografia

* Ni Chance, Ni Try (EP)(2006)
* Innadiflames (LP)(2009)
* Extremely Flammable (LP)(2012)
* Datuak: Q9080809
* Multimedia: Swan Fyahbwoy / Q9080809
# Swan ibaia

Swan River (euskaraz "Beltzarga ibaia"), Perth hirian bokalea duen ibaia da, Mendebaldeko Australiako hego-mendebaldean. Beheko ibilbidean nahiko zabala eta sakona da, estugune gutxi batzuekin; goiko aldean, oro har, estua eta sakonera txikikoa da.

## Historia

Willem de Vlamingh holandar esploratzaileak izendatu zuen 1697an, inguru horretan bizi ziren beltzarga beltz ospetsuak ikusi ondoren. Vlamingh ibaiaren gaineko Heirisson uhartearen inguruan barrena nabigatu zen.
Baudin espedizioa (1800-04), Nicolas Baudinek gidatutako frantses espedizio bat, ere ibaian barrena sartu zen 1801ean.

## Kanpo estekak

* Datuak: Q1137387
* Multimedia: Swan River, Western Australia / Q1137387
# Swan udalerria, Noble konderria (Indiana)

Swan udalerria Ameriketako Estatu Batuetako Indiana estatuko udalerri bat da, Noble konderrian. Azken zentsuaren arabera 2.318 biztanle zituen, 36.18 milia karratu (93.7 km$^2$) eremuan.

## Ekonomia

2020ko zentsuaren arabera, Swan udalerriak 860 etxebizitza zeuden. Per capita diru-sarrerak 33.689 estatubatuar dolar ziren.

## Kanpo estekak

* Datuak: Q5652425
# Swan Lake udalerria, Emmet konderria

Swan Lake udalerria Ameriketako Estatu Batuetako Iowa estatuko udalerri bat da, Emmet konderrian. Azken zentsuaren arabera 108 biztanle zituen, 36.46 milia karratu (94.4 km$^2$) eremuan.

## Ekonomia

2020ko zentsuaren arabera, Swan Lake udalerriak 72 etxebizitza zeuden. Per capita diru-sarrerak 78.072 estatubatuar dolar ziren.

## Kanpo estekak

* Datuak: Q1893566